Põhja prefektuur sai teate ärandatud sõiduki kohta: tumepunane Renault Megane Scenic, reg-nr 553AON, väljalaskeaasta 2000.

25. septembril juhtus neli liiklusõnnetust, neis sai kannatada kokku kuus inimest ja hukkus põder.

Kella 17.07 ajal juhtus õnnetus Harju maakonnas Rae vallas Peetri alevikus.

Alkoholijoobes ilma kiivrita 11-aastane poiss sõitis jalgrattaga ja kukkus. Poiss viidi lastehaiglasse. Täpsemad asjaolud on selgitamisel.

Kella 19.20 ajal juhtus õnnetus Pärnu maakonnas Põhja Pärnumaa vallas Tootsi alevis Ehitajate 33 juures.

39-aastane naine sõitis jalgrattaga ja sõidutas selle raamil enda ees neljaaastast tüdrukut. Tüdruku jalg jäi esiratta vahele ja nad kukkusid. Kiirabi toimetas isikud Pärnu haiglasse kontrolli.

Kella 20.16 ajal juhtus õnnetus Harjumaal Kose alevikus Tartu mnt 7 juures.

Esialgsetel andmetel sõitis 23-aastane mees autoga BMW 525D otsa teed ületanud 27-aastasele mehele.

Jalakäijal puudus helkur ja ta oli riietatud tumedat värvi riietesse. Õnnetuskoha läheduses ei asunud teeületuskohta. Jalakäija viidi Põhja-Eesti Regionaalhaiglasse.

Kella 20.50 ajal juhtus õnnetus Võrumaal Setomaa vallas Pihkva-Riia maantee 213. kilomeetril.

64-aastase mehe juhitud autole Volkswagen Passat jooksis ette põder. Loom hukkus. Kiirabi andis autojuhile ja kaasreisijale, 62-aastasele naisele, esmaabi kohapeal.